Composites Technology Research Malaysia

Composites Technology Research Malaysia Sdn. Bhd. merupakan syarikat pemegang pelaburan yang terlibat dalam penghasilan bahagian komponen komposit yang pertama di Malaysia. Syarikat ini mengutamakan tiga aspek iaitu aeroangkasa, komposit dan kejuruteraan.

Kini, syarikat ini mengendali tiga anak syarikatnya iaitu CTRM Aero Composites Sdn. Bhd., CTRM Aviation Sdn. Bhd. dan CTRM Excelnet Engineering Sdn. Bhd.

Sejarah 
Syarikat ini mula ditubuhkan pada November 1990 oleh Menteri Kewangan Malaysia, yang ingin mencapai hasrat kerajaan supaya Malaysia menjadi hab industri komposit dunia.

Pada tahun 2000, syarikat ini telah bekerjasama dalam memanfaatkan teknologi komposit daripada Airbus dan BAE System. Mulai saat itu, syarikat ini telah memulakan penghasilan komponen untuk pesawat penumpang Airbus A300 serta Airbus A320 dan tidak ketinggalan juga pesawat penumpang terbesar dunia, Airbus A380.

Fungsi anak syarikat 
CTRM Aero Composites Sdn. Bhd. terlibat dalam penghasilan komponen komposit. CTRM Aviation Sdn. Bhd. pula menyediakan perkhidmatan MRO manakala CTRM Excelnet Engineering sebagai pusat mereka bentuk.

Rujukan

Pautan luar 
  Laman web rasmi
  www.airbus.com Malaysia bakal menjadi hab pengeluaran beberapa komponen pesawat Airbus A380.

Syarikat Malaysia
Syarikat yang ditubuhkan pada 1990
Penubuhan 1990 di Malaysia